Courtney Whitney

Hi Major General **Courtney Whitney** (Mayo 20, 1897 - Marso 21, 1969) usá nga abogado ngan US Army nga komandante dida han Ikaduha nga Gera han Kalibotan nga ha urhe nagsirbe nga usá nga labaw nga opisyal dida han pag-okupar han Hapon han Estados Unidos (1945-1951). Nagdará hiyá hin dako nga papel han pagliberalisar han Haponés nga kagamhanan, katiringban, ngan ekonomiya han panahon han pag-okupar.

## Syahan nga bahin han kinabuhi
Natawo hi Whitney ha Washington, DC, ngan inmapi hiyá han US Army han 1917 ngan nagin usá nga piloto hin pagsunod. Nakakarawat hiyá han iya law degree tikang ha George Washington University han 1927 ngan binmiya hiyá han army basí magtukod hin pribado nga praktis ha Manila.

## Ikaduha nga Gera Pankalibotan
Han 1940, binmalik hi Whitney ha aktibo nga duty. Nagtrabaho hiya ha intelligence ha Washington, DC, ngan ginbutang hiya nga intelligence officer han ika-14 nga Air Force ha Tsina han paghangyo ni Heneral Douglas MacArthur nga hiyá mabalhin hin assignment ngadto han Southwest Pacific Theater. Upod hi Whitney kan MacArthur han pagbalik niya ha Leyte han 1944.

Han iya biyograpiya kan MacArthur, nagsiring hi William Manchester nga hi Tenyente Koronel Whitney, usá nga "ultrakonserbador nga abogado hin corporation ha Manila," (ultraconservative Manila corporation lawyer) gin-assign ha staff ni MacArthur, ginpasaka, ngan gin-assign hin responsabilidad para han mga sibil nga mga butang ha Pilipinas. Siring ni Manchester: tikang han paglantaw han mga gerilya makabibido hiyá nga ginpili. Diri [hiyá] diplomatiko ngan maki-awayon [hiyá], pagkita niya nga ubos ha iya an tanan nga mga Pilipino, gawas han mga sugad ha iya nga mayda dagko nga investment ha Pilipinas... ngan han panahon nga andam na hi MacArthur nga lumugsong ha Leyte, nabalhin ni Whitney an panhunahuna han kadam-an han staff ngadto hin reaksyonarismo. Ha iya pag-aghat,  ginpugngan han Heneral (hi MacArthur) an mga OSS nga ahente nga kumadto ha Southwest Pacific, kay nagsuspitso hi Whitney nga manhahatag hira hin bulig hin mga leftwing nga gerilya. 

## Pag-okupar han Hapon
Katapos han pagsurender han Japan, inmupod hi Whitney kan MacArthur ngadto ha Atsugi Air Base ngan amo an nagin Hepe han Government Section ha GHQ. Upod kan Lt. Col. Milo Rowell, hiyá an nagsurat han Konstitusyon han Hapon ngan ginpadara iní ngadto han Diet para ma-aprobahan. Gintatagaan hin dako nga pamahayag han mga historiador an mga polisiya han pag-okupar ha mga programa nga New Deal ha Estados Unidos han mga 1930s. Natigamnan nira Moore ngan Robinson nga an "New Deal nga liberalismo baga hin natural, bisan han mga konserbador nga mga Republikano sugad kanda MacArthur ngan Whitney."

Nagpabilin hi Whitney nga harani kan MacArthur han bug-os nga panahon han pag-okupar ngan nagsirbi upod kan MacArthur, dida han Gera Koreano. Nagresign hiyá tikang han army katapos han pagtanggal hin pagkakomandante ni MacArthur han 1951. Han 1956, ginmantala an biyograpiya ni Whitney han iya komandante nga, *MacArthur: His Rendezvous With History*.

## Mga dekorasyon



 

## Panurondon
Ginlubong hi Whitney ha Arlington National Cemetery. Hi Whitney usá hit mga tawo nga mayda istatwa ha Parke Nasodnon hin Paghinomdom han Paglugsong ni MacArthur. Iya istatwa it ada hit luyo nira Sergio Osmeña ngan Carlos P. Romulo. Upod gihapon hi Whitney dida han bas-relief ha Kapitolyo han Leyte nga nagpapakita han paglugsong ha Leyte.

## Ha kultura han katawhan
Gindara ni Dick O'Neill an papel ni Whitney dida han 1977 nga pelikula *MacArthur*

## Mga kasarigan

## Bibliograpiya

* James, D. Clayton.  *The Years of MacArthur 1941-45* (Boston: Houghton Mifflin, 1975), vol 2
* James, D. Clayton. *The years of MacArthur: Triumph and disaster, 1945-1964* (Boston: Houghton Mifflin, 1985), vol 3
* Manchester, W. 1978. *American Caesar: Douglas MacArthur 1880-1964*. Little, Brown and Company, Boston.  ISBN&nbsp;
* Whitney, Courtney. *MacArthur: His Rendezvous with Destiny*  (New York: Alfred E. Knopf 1956)
* Williams, Justin. "Completing Japan's Political Reorientation, 1947-1952: Crucial Phase of the Allied Occupation." *American Historical Review* (1968): 1454-1469. in JSTOR